cyanic-selkie/wikianc huggingface dataset:
ভারতীয় দর্শন
ভারতীয় দর্শনের ক্রমবিকাশ
ভারতীয় প্রতিটি দর্শন-সম্প্রদায়ের মনোভাব ভ্রাতৃসুলভ সহাবস্থানের মনোভাব, বৈরীসুলভ আগ্রাসী মনোভাব নয়। বিভিন্ন দর্শন-সম্প্রদায়ের একসাথে সহাবস্থান ভারতীয় দর্শনকে প্রতিটি সম্প্রদায় পরমতের প্রতি শ্রদ্ধাশীল হয়ে তার দৃষ্টিভঙ্গিকে উদার ও ব্যাপক করেছে। বিভিন্ন দর্শন-সম্প্রদায় (যথা— সাংখ্য, ন্যায়, বৌদ্ধ) ভিন্ন ভিন্ন সময়ে আবির্ভূত হয়ে দীর্ঘকাল পরেও তারা পাশাপাশিভাবে অবস্থান করে জনমানসের ওপর প্রভাব বিস্তার করেছে। এর কারণ হল, ভারতবর্ষে কোন এক দার্শনিক মতবাদের আবির্ভাবকাল থেকেই তার সমর্থকবৃন্দ তাদের জীবনযাত্রা প্রণালীকে সেই তত্ত্বচিন্তার আলোকে পরিচালিত করেছেন এবং তাদের উত্তরসূরীরাও একইভাবে ঐ চর্চা ও চর্যাকে অনুসরণ করেছেন।
সাবেকী শ্রেণীবিভাগ
কখনও কখনও ঐতিহাসিক এবং ধারণাগত উভয় কারণেই আস্তিক দর্শনগুলোকে তিন শ্রেণীতে বিন্যাস করা হয়:
আস্তিক দর্শন শাখা
থাম্ব|[[হিন্দু দর্শন|হিন্দু দর্শনের ঐতিহ্যের বৈচিত্র্য রয়েছে এবং অদ্বৈত বেদান্ত শাখার আদি শঙ্করের মতো অসংখ্য সাধু ও পণ্ডিত রয়েছে।]] প্রত্যক্ষ বা পরোক্ষভাবে বেদ ও উপনিষদের প্রামাণ্যতার উপর নির্ভর করে ছয়টি সূত্র দর্শনের আবির্ভাব ঘটে। ব্রাহ্মণ্য-সংস্কৃত শিক্ষাবাদের মধ্যযুগে এই "ষড়দর্শনকে" আস্তিক্যবাদী দর্শনের স্বীকৃতি দিয়েছিল। এই সূত্র দর্শনের ক্রমবিকাশে তিনটি পর্যায় লক্ষ্য করা যায়। যথা—
এই শাখাগুলো ছাড়াও মাধব বিদ্যারণ্য আগম এবং তন্ত্রের উপর ভিত্তি করে উল্লিখিত আস্তিক দর্শনের নিম্নলিখিতগুলো অন্তর্ভুক্ত রয়েছে:
এখানে উল্লিখিত দর্শনগুলো শুধুমাত্র আস্তিক্য দর্শন নয়, তারাই প্রধান ও অন্যান্য আস্তিক্য শাখা রয়েছে। এই দর্শনগুলো, বেদের কর্তৃত্ব স্বীকার করে এবং হিন্দু দর্শনের নৈষ্ঠিক (আস্তিক) শাখা হিসাবে বিবেচিত হয়। এগুলো ছাড়াও, যে সমস্ত শাখাগুলো বেদের কর্তৃত্বকে স্বীকার করে না সেগুলো হল বৌদ্ধ, জৈন, আজীবিক এবং চার্বাকের মতো ভিন্নধর্মী (নাস্তিক) পদ্ধতি।
নাস্তিক দর্শন শাখা (শ্রামণীক শাখা)
খ্রিস্টপূর্ব ৬ষ্ঠ শতাব্দীর আগে ভারতে বেশ কিছু শ্রমণ আন্দোলন বিদ্যমান ছিল এবং সেগুলো ভারতীয় দর্শনের আস্তিক এবং নাস্তিক উভয় ঐতিহ্যকে প্রভাবিত করে। শ্রমণ আন্দোলন আত্মার ধারণাকে গ্রহণ বা অস্বীকার করা থেকে শুরু করে বিভিন্ন ধরনের বিপরীতধর্মী বিশ্বাসের জন্ম দেয়, পরমাণুবাদ, অ্যান্টিনোমিয়ান নীতিশাস্ত্র, বস্তুবাদ, নাস্তিকতা, অজ্ঞেয়বাদ, স্বাধীন ইচ্ছার বিপরীতে ভাগ্যবাদ, পারিবারিক জীবনের বিপরীতে চরম তপস্বীবাদের আদর্শীকরণ, কঠোর অহিংসা ও নিরামিষভোজনের বিপরীতে সহিংসতা ও মাংস খাওয়ার অনুমতি, প্রভৃতি। শ্রামাণিক আন্দোলন থেকে উদ্ভূত উল্লেখযোগ্য দর্শনগুলো হল জৈনধর্ম, প্রাক-বৌদ্ধধর্ম, চার্বাক, অজ্ঞান এবং আজীবিক। দর্শনের যে সকল শাখা বেদের প্রামাণ্যতা স্বীকার করে না, সেগুলোকে নাস্তিক দর্শন বলা হয়। নাস্তিক দর্শনগুলোর মধ্যে চারটি শাখা প্রধান:
চার্বাক দর্শন
চার্বাক দর্শন যা লোকায়ত দর্শন নামেও পরিচিত। এ দর্শনের প্রতিষ্ঠাতা সম্পর্কে ঐকমত নেই। সাধারণভাবে গুরু বৃহস্পতিকে এই দর্শনশাস্ত্রের প্রবর্তক হিসাবে মনে করা হয়। আবার অনেকের মতে চার্বাক ঋষি এই দর্শনের প্রতিষ্ঠাতা। জয়রাশিভট্টের ‘তত্ত্বোপল্লবসিংহ’ কে প্রামাণ্য গ্রন্থ হিসেবে গণ্য করা হয়। এটি ভারতীয় বস্তুবাদের একটি প্রাচীন দর্শন। ভারতীয় অন্যান্য দর্শনগুলোর সাধারণ বৈশিষ্ট্য- আধ্যাত্মিকতার বিপরীতে চার্বাক দর্শনই বস্তুবাদী চিন্তাধারাকে গ্রহণ করেছে। এই দর্শনটি স্বাধীন ইচ্ছাশক্তির অস্তিত্বে বিশ্বাস করে। চার্বাক জ্ঞানের সঠিক উৎস হিসাবে প্রত্যক্ষ উপলব্ধি, অভিজ্ঞতাবাদ এবং শর্তসাপেক্ষ অনুমানকে স্বীকার করেন, দার্শনিক সংশয়বাদকে গ্রহণ করেন এবং আচারবাদ ও অতিপ্রাকৃতবাদকে প্রত্যাখ্যান করেন। এটি ছিল প্রাচীন ভারতে একটি জনপ্রিয় বিশ্বাস ব্যবস্থা।
জৈন দর্শন
এই দর্শন আত্মার অস্তিত্ব স্বীকার করে। এই দর্শনের ভিত্তি তীর্থঙ্কর বা সিদ্ধপুরুষ বলে পরিচিত চব্বিশজন ধর্মগুরুর উপদেশ ও বোধিলাভ। বেদ বিরোধি হলেও জৈনগণ তীর্থঙ্করদের উপদশকে প্রামাণ্য হিসেবে মান্য করেন। এই তীর্থঙ্করদের প্রথম হলেন ঋষভদেব এবং সর্বশেষ হলেন বর্ধমান বা মহাবীর। মহাবীর বৌদ্ধদেবের সমসাময়িক ছিলেন।
বৌদ্ধ দর্শন
এই দর্শন আত্মার অস্তিত্ব অস্বীকার করে। বৌদ্ধ দর্শনের ভিত্তি গৌতম বুদ্ধের উপদেশ ও বোধিলাভ। বুদ্ধদেব এই দর্শনের প্রতিষ্ঠাতা। তিনি তার দর্শন লিপিবদ্ধ করেন নি। তাই এই দর্শনের মূলগ্রন্থ বলে কিছু নেই। এই দর্শন দুইটি প্রমাণ স্বীকৃত - প্রত্যক্ষ ও অনুমান প্রমাণ।
ভারতীয় দর্শনের সাধারণ বৈশিষ্ট্য
ভারতীয় দর্শন তাত্ত্বিক ও ব্যবহারিক উভয় দিকের প্রতি সমান গুরুত্ব দিয়েছে। পাশ্চাত্য দর্শন জীবনচর্চাকে তেমন প্রভাবিত করে না, কেবল জ্ঞানতৃষ্ণাকে চরিতার্থ করার প্রচেষ্ঠা হয়। সেই তুলনায় ভারতীয় দর্শন কেবল তত্ত্ব আলোচনাই নয়, সত্যের সন্ধান ও উপলব্ধির পাশাপাশি জীবনে সত্যের প্রতিষ্ঠা করাই এর প্রধান লক্ষ্য। জীবন সম্বন্ধে গভীর অতৃপ্তবোধ বা দুঃখবোধ হচ্ছে দর্শন-জিজ্ঞাসার মূল উৎস। অজ্ঞানজনিত কামনাসক্ত জীবনই দুঃখময়। ভারতীয় দর্শনে দুঃখময় জীবনই চূরান্ত নয়, দুঃখমুক্তির উপায় কিরূপ হবে তা নির্ণয় করে অন্তিমে আশাবাদকেই প্রতিষ্ঠা করা হয়েছে। চার্বাক ব্যতীত ভারতীয় সকল দর্শন সম্প্রদায়ই বিশ্বাস করে যে, সমগ্র বিশ্বজগৎ এক অমোঘ নৈতিক নিয়ম বা শক্তির দ্বারা নিয়ান্ত্রত ও পরিচালিত হয়। এই বিশ্বাসের জন্যই ভারতীয় দর্শনে অধ্যাত্ম্যবাদ প্রতিষ্ঠিত হয়েছে। জড়বাদ অনুসারে জড়ই হচ্ছে পরমতত্ত্ব। জগতের সকলকিছু—প্রাণ, মন, আত্মচেতনা, জড় ও জড়শক্তির রূপান্তর মাত্র। অধ্যাত্ম্যবাদ অনুসারে চেতনাই হচ্ছে পরমতত্ত্ব, চেতনা থেকেই জগতের সকলকিছুর উদ্ভব হয়েছে। ঋক্ বেদে এই অলঙ্ঘনীয় নৈতিক শক্তি বা নিয়মকে ‘ঋত’ নামে, মীমাংসা দর্শনে ‘অপূর্ব’ নামে, ন্যায়-বৈশেষিক দর্শনে ‘অদৃষ্ট' নামে এবং সাধারণভাবে ‘কর্মনীতি’ নামে চিহ্নিত করা হয়েছে। এই অমোঘ নৈতিক নিয়মকে দেবতারাও অমান্য করতে পারেন না। অমোঘ নৈতিক নিয়ম থেকে কর্মবাদ বা কর্মনীতির প্রতি বিশ্বাস, এবং কর্মনীতির প্রতি বিশ্বাস থেকে জন্মান্তরবাদে বিশ্বাস দেখা দেয়। কর্মবাদ একপ্রকার নৈতিক কার্যকারণবাদ। বাহ্যজগতের কার্য-কারণ নিয়মকে নৈতিক জগতে প্রয়োগ করে তাকেই ‘কর্মনীতি' বলা হয়েছে। কর্মবাদের সার কথা হল—জীবনে সুখদুঃখ ভোগ কর্মেরই ফল। কর্ম কারণ, সুখ-দুঃখভোগ কার্যফল। কর্ম করলে তদনুসারে ফল পেতেই হবে—ভাল কাজের ভাল ফল, মন্দ কাজের মন্দ ফল।
তবে, ভারতীয় দর্শনে কর্মনীতি কেবল সকামকর্মের ক্ষেত্রেই প্রযোজ্য, নিষ্কামকর্মের ক্ষেত্রে নয়। ভারতীয়দর্শনে কর্মবাদের পরিণাম অদৃষ্টবাদ নয়। অদৃষ্টবাদ অনুসারে, মানুষ তার প্রচেষ্টার দ্বারা অদৃষ্টশক্তিকে লঙ্ঘন করতে পারে না, যা ঘটবার তা ঘটবেই। কিন্তু কর্মবাদ মানুষের স্বাতন্ত্র্যকে, তার স্বাধীন ইচ্ছাকে, অস্বীকার করে না। কর্মবাদ অনুসারে, কর্মফলের আশা পরিত্যাগপূর্বক নিষ্কামকর্ম সাধন করে মানুষ তার অদৃষ্টকে জয় করতে পারে । অবিদ্যা বা অজ্ঞানতাই হচ্ছে বন্ধন বা দুঃখের কারণ। তত্ত্বজ্ঞানের দ্বারা অবিদ্যার নাশ হয়, কর্মবন্ধন হতে মুক্তি হয়, পুনর্জন্ম নাশ হয়। তত্ত্বজ্ঞান হচ্ছে আত্মার স্বরূপ সম্বন্ধে জ্ঞান যা অর্জন হলে অবিদ্যা নাশ হয় ও দুঃখমুক্তি হয়। বদ্ধমূল ভ্রান্তধারণাসমূহকে উৎপাটিত করে সত্যের প্রতি মনকে একাগ্রচিত্তে নিবিষ্ট করতে না পারলে কেবল সত্যজ্ঞান বা তত্ত্বজ্ঞান মুক্তিলাভের পক্ষে যথেষ্ট নয়। তাই সত্যজ্ঞানকে দৃঢ়মূল করার জন্য নিরন্তর ধ্যান আবশ্যক। এজন্য প্রত্যেকটি ভারতীয় দর্শনে সত্যসাধন-পদ্ধতি নির্দেশিত হয়েছে। সত্যের প্রতি ধ্যানস্থ হতে গেলে বাহ্যজগতের সঙ্গে ইন্দ্রিয়যোগ ছিন্ন করে মনকে অন্তস্থ করতে হয়। আত্মজ্ঞানের জন্য সংযম বা নৈতিক সূচিতা প্রয়োজন। ‘সংযম’ হচ্ছে জৈবিক প্রবৃত্তিকে বুদ্ধিবৃত্তির দ্বারা পরিচালনা করে যথাযথভাবে জীবনযাপন করা। পুরুষ বা আত্মার যা কাম্য তাই পুরুষার্থ। চার পুরুষার্থ (ধর্ম, অর্থ, কাম ও মোক্ষ)-এর মাঝে মোক্ষ হচ্ছে পরম পুরুষার্থ। বৌদ্ধ দর্শনে একে বলা হয় নির্বাণ। অর্থাৎ যা প্রাপ্ত হলে আর কিছুই কামনার থাকে না। আর মুক্তির মাধ্যমে দুঃখের অত্যন্ত(অতি+অন্ত) নিবৃত্তি ঘটে। চার্বাক ভিন্ন অপরাপর দর্শনগুলো মোক্ষকে পুরুষার্থ হিসেবে গণ্য করে। অবশ্য মোক্ষের স্বরূপ সম্পর্কে সকলে একমত নয়। আত্মোপলব্ধিই জগদ্দর্শনের ভিত্তি। সেকারণে সব ভারতীয় দর্শনই আত্মার অস্তিত্ব স্বীকার করে। আত্মার দুইটি অবস্থা- বদ্ধঅবস্থা ও মুক্তঅবস্থা। তবে আত্মার স্বরূপ বিভিন্ন দর্শনে নিয়ে মতভেদ রয়েছে। যথার্থ জ্ঞানলাভের উপায়কে প্রমাণ বলে। আস্তিক দর্শনসমূহ শ্রুতিনির্ভর হওয়া সত্ত্বেও যুক্তিতর্কের উপর প্রতিষ্ঠিত।
ভারতীয় দর্শনের তারতম্য
ভারতীয় ঐতিহ্যগুলো বিভিন্ন দর্শনের প্রতিনিধিত্ব করে। দর্শনগুলোতে পরস্পরের সাথে উল্লেখযোগ্য পরিমান মতপার্থক্য থাকার পরও ভারতীয় নৈষ্ঠিক দর্শন ও হিন্দু দর্শনের ছয়টি শাখার মতবাদের সাথে মিল পাওয়া যায়। ভারতীয় নৈষ্ঠিক দর্শনগুলোতে যেখানে ব্যাক্তির আত্মার অস্তিত্বের সমর্থন করে, বিপরিতে আত্মার অস্তিত্ব নিয়ে মতপার্থক্য তৈরি হয়, যেখানে বলা হয় আত্মা নেই; তপস্বীর কঠোর তপস্বার বিপরিতে ভোগ-লালসাপূর্ণ সুখী জীবনের সমর্থন করা হয়; পুনর্জন্ম বিশ্বাসের বিপরীতে দাবি করা হয় পুনর্জন্ম নেই - ইত্যাদি পার্থক্য পাওয়া যায়।
রাজনৈতিক দর্শন
মৌর্য মন্ত্রী চাণক্যের রচিত অর্থশাস্ত্র হচ্ছে রাজনৈতিক দর্শনে নিবেদিত প্রথম ভারতীয় গ্রন্থগুলোর মধ্যে একটি। এটি খ্রিস্টপূর্ব ৪র্থ শতাব্দীর এবং রাষ্ট্রীয় শিল্প ও অর্থনৈতিক নীতির ধারণা নিয়ে আলোচনা করে।
আধুনিক ভারতের সাথে সবচেয়ে ঘনিষ্ঠভাবে জড়িত রাজনৈতিক দর্শন হল অহিংস এবং সত্যাগ্রহের একটি। এই দর্শন মহাত্মা গান্ধী কর্তৃক ভারতের স্বাধীনতা সংগ্রামের সময় জনপ্রিয় হয়েছিল। পরিবর্তে এটি পরবর্তী স্বাধীনতা এবং নাগরিক অধিকার আন্দোলনকে প্রভাবিত করে, বিশেষ করে মার্টিন লুথার কিং জুনিয়র এবং নেলসন ম্যান্ডেলার নেতৃত্বে। এছাড়াও প্রভাত রঞ্জন সরকারের প্রগতিশীল ব্যবহার তত্ত্ব একটি প্রধান আর্থ-সামাজিক এবং রাজনৈতিক দর্শন।
অখণ্ড মানবতাবাদ ছিল একগুচ্ছ ধারণার সমষ্টি যা উপাধ্যায় রাজনৈতিক কর্মসূচি হিসেবে তৈরি করেছিলেন এবং ১৯৬৩ সালে জনসংঘের সরকারী মতবাদ হিসেবে গৃহীত হয়েছিল।
উপাধ্যায় চিন্তা করেছিলেন যে, ভারতের জন্য একটি দেশীয় অর্থনৈতিক মডেল তৈরি করা অত্যন্ত গুরুত্বপূর্ণ ছিল যেখানে একজন মানুষকে কেন্দ্রে রাখা হয়েছিল। এই দৃষ্টিভঙ্গি এই ধারণাটিকে সমাজতন্ত্র এবং পুঁজিবাদ থেকে আলাদা করেছে। অখণ্ড মানবতাবাদকে জনসংঘের রাজনৈতিক মতবাদ হিসাবে গৃহীত করা হয়েছিল এবং অন্যান্য বিরোধী শক্তির জন্য এর নতুন উন্মুক্ততা হিন্দু জাতীয়তাবাদী আন্দোলনের পক্ষে ১৯৭০ এর দশকের গোড়ার দিকে জয়প্রকাশ নারায়ণের নেতৃত্বে চলমান বিশিষ্ট গান্ধীবাদী সর্বোদয় আন্দোলনের সাথে জোটবদ্ধ হওয়া সম্ভব করে তোলে। হিন্দু জাতীয়তাবাদী আন্দোলনের জন্য এটি জনসাধারণের প্রথম বড় অগ্রগতি বলে বিবেচিত হয়।
প্রভাব
ভারতীয় দর্শনের জটিলতার প্রশংসা করে টি এস এলিয়ট লিখেছেন যে, ভারতের মহান দার্শনিকদের কাছে "অধিকাংশ মহান ইউরোপীয় দার্শনিকদের স্কুলগামী বাচ্চাদের মতো দেখায়"। আর্থার শোপেনহাওয়ার কান্তিয়ান চিন্তাধারার উন্নতির জন্য ভারতীয় দর্শন ব্যবহার করেছিলেন। শোপেনহাওয়ার তার বই দ্য ওয়ার্ল্ড অ্যাজ উইল অ্যান্ড রিপ্রেজেন্টেশনের ভূমিকায় লিখেছেন যে, যিনি "ভারতীয় প্রাচীন পবিত্র জ্ঞানও পেয়েছেন এবং আত্মীকরণ করেছেন, তাহলে আমি তাকে যা বলতে চাই তা শোনার জন্য তিনি সর্বিকভাবে প্রস্তুত।" ১৯ শতকের আমেরিকান দার্শনিক আন্দোলন তুরীয়বাদ ভারতীয় চিন্তাধারা দ্বারা প্রভাবিত হয়েছিল।
গোয়ালপাড়া জেলা
গোয়ালপাড়া জেলা (গোৱালপাৰা জিলা) ভারতের আসাম) রাজ্যের একটি প্রশাসনিক জেলা। ১৯৮৩ সালে পুরোনো গোয়ালপাড়া জেলাকে ৩খান জেলায় বিভক্ত করা হয়- গোয়ালপাড়া জেলা, ধুবড়ী আর কোকড়াঝাড় জেলা। নতুনভাবে গঠিত গোয়ালপাড়ার সদর স্থাপন করা হয় গোয়ালপাড়া শহরে। শুরুতে জেলাটির মহকুমা ছিল ২ টি- গোয়ালপাড়া ও উত্তর শালমারা মহকুমা। ১৯৮৯ সালে বঙাইগাঁও জেলা গঠিত হলে উত্তর শালমারা মহকুমা বঙাইগাঁও জেলার সাথে যুক্ত করা হয়। বর্তমান জেলাটির মহকুমা মাত্র একটি।
গোয়ালপাড়া নামের উৎপত্তি
প্রাচীনকালে গোয়ালপাড়া জেলার পরিসর বৃহৎ ছিল। বাংলাদেশ ও পশ্চিমবঙ্গের অনেকখানি অঞ্চল যেমন বর্তমানের রংপুর, কোচবিহার, জলপাইগুড়িকে ধরে এক বৃহৎ অঞ্চল গোয়ালপাড়া জেলার অন্তর্গত ছিল। তখনকার এই বৃহৎ অঞ্চলেের নাম ছিল ``রত্নপীঠ``। প্রাচীন কামরূপ রাজ্য চারটি ভাগে বিভক্ত ছিল। ১) পশ্চিমের করতোয়া নদী ( বর্তমান বাংলাদেশে)-র থেকে পূর্বে সোনকোষ নদী পর্যন্ত রত্নপীঠ। ২) সোনকোষ থেকে রূপহী নদী পর্যন্ত কামপীঠ। ৩) রূপহীর থেকে ভরলী নদী পর্যন্ত স্বর্ণপীঠ। ৪) ভরলীর থেকে দিকরাই পর্যন্ত সৌমরপীঠ। পশ্চিমের সেই রত্নপীঠ আজকের গোয়ালপাড়া (অবিভক্ত) জেলা। প্রাচীনকালে অসম প্রাগজ্যোতিষপুর ও কামরূপ নামে প্রসিদ্ধ ছিল। প্রাগজ্যোতিষপুরের সীমা পশ্চিমে করতোয়া নদী (বর্তমান বাংলাদেশে) ও দক্ষিণে বঙ্গোপসাগর পর্যন্ত বিস্তৃত ছিল। তেমনিভাবে বর্তমান অসম, বাংলাদেশ ও ভুটান প্রাচীন কামরূপ রাজ্যের অন্তর্গত ছিল।
সেই প্রাচীনকালে ব্রহ্মপাল (আঃ ৯৯০-১০১০) কামরূপের রাজা হন ও পালবংশের পত্তন করেন। অবশ্য ব্রহ্মপালের আগে বহু বংশের বহু রাজাই এই অঞ্চলগুলিতে বা কামরূপে রাজত্ব করেছিলেন। ব্রহ্মপালের পরে ক্রমে রত্নপাল (আঃ ১০১০-১০৪০), ইন্দ্রপাল (১০৪০-১০৬৫), গোপাল (১০৬৫-১০৮০), হর্ষপাল (১০৮০-১০৯৫), ও ধর্মপাল (১০৯৫-১১২০) কামরূপর রাজা হন। রত্নপালের সময় রাজ্যের পশ্চিম অংশে ``গাল্লিটিপ্পক`` বিষয়ে মহামাণ্ডলিক ছিলেন ঈশ্বরঘোষ এবং ঈশ্বরঘোষের তাম্রলিপিতে ``গাল্লিটিপ্পক`` বিষয়র উল্লেখ আছে। ধর্মপাল রাজা হয়ে রাজধানী প্রাগজ্যোতিষপুর থেকে কামরূপ নগর স্থানান্তরিত করেন এবং তখনকার কামরূপ নগর হয়তো বর্তমানের উত্তর গুয়াহাটি। ধর্মপাল `কামরূপ নগর` রাজধানীর থেকে শাসন করতেন এবং সেখান থেকেই সেই ঈশ্বরঘোষের তাম্রলিপিতে থাকা `গাল্লিটিপ্পকই` পরবর্তীকালে গোয়ালপাড়া হয়।
ইতিহাস
চীনা পরিব্রাজক হিউএনসাঙের প্রবেশপথ ধরে স্যার এডোয়ার্ড গেইট মন্তব্য করেছেন যে, কামরূপের রাজা কুমার ভাস্কর বর্মণের রাজধানী গোয়ালপাড়া জেলায় নতুবা কোচবিহারে ছিল। ১৭৭৫ সালে গোয়ালপাড়া জেলা ব্রিটিশদের অধীনে আসে। ব্রিটিশদের হাতে আসার আগে পর্যন্ত গোয়ালপাড়া কোচ রাজ্যের অন্তর্গত ছিল। ১৯২৬ সালে ইয়াণ্ডাবু সন্ধি যোগে ব্রিটিশরা অসম দখল করে। ১৮২৬ সালে গোয়ালপাড়া জেলাকে ব্রিটিশ আসামের সাথে সংযুক্ত করা হয় ও জেলাটির সদর কার্যালয় ধুবরীতে স্থাপন করা হয়।
১৯৮৩ সালে পুরানো গোয়ালপাড়া জেলাটির ৩ টি মহকুমা - গোয়ালপাড়া, ধুবরী ও কোকরাঝাড়কে জেলা পর্যায়ে উন্নীত করা হয়। নতুনভাবে গঠিত গোয়ালপাড়া জেলার সদর স্থাপন করা হয় গোয়ালপাড়া শহরে। জেলাটিকে ২ টা মহকুমায় বিভক্ত করা হয় - ১) গোয়ালপাড়া মহকুমা ও ২) উত্তর শালমারা মহকুমা। ১৯৮৯ সালে কোকরাঝাড় ও গোয়ালপাড়া জেলার বিভাজন করে বঙাইগাঁও জেলা গঠন করা হয়। ফলস্বরূপ, উত্তর শালমারা মহকুমা বঙাইগাঁও জেলায় সামিল হয়। বর্তমান গোয়ালপাড়া জেলার মহকুমা মাত্র একটি।
অর্থনীতি
২০০৬ সালে ভারত সরকার ভারতের অতি অনগ্রসর ২৫০ টি জেলার ভিতর গোয়ালপাড়াকে অন্তর্ভুক্ত করেছে। গোয়ালপাড়া জেলা 'অনগ্রসর অঞ্চল অনুদান পূুঁজি' (Backward Regions Grant Fund Programme) লাভ করা আসামের ১১ টি জেলার অন্যতম।
জনসংখ্যা
২০১১ সালের লোকগণনা অনুসারে গোয়ালপাড়া জেলার জনসংখ্যা ১,০০৮,৯৫৯ জন। জনসংখ্যার দিক থেকে জেলাটি ভারতের ৬৪০ টি জেলার ভিতর ৪৪৪ নং স্থান লাভ করেছে। ২০০১- ২০১১ দশকটিতে জনসংখ্যা বৃদ্ধির হার ২২.৭৪%। ১০০০ জন পুরুষের বিপরীতে মহিলার সংখ্যা ৯৬২ জন। সাক্ষরতার হার ৬৮.৬৭%। জেলাটিতে বাস করা প্রধান সম্প্রদায়গুলি হল- রাভা, গারো, হাজং, কলিতা, কোচ রাজবংশী, দেশী মুসলমান ‚অবিভাষী মুছলমান‚ বড়ো ইত্যাদি।
আপাতবাস্তব টেলিভিশন অনুষ্ঠান
আপাতবাস্তব টেলিভিশন অনুষ্ঠান (Reality television) বলতে এমন এক ধরনের টেলিভিশন অনুষ্ঠানকে বোঝায় যাতে আগে থেকে লিখিত চিত্রনাট্যনির্ভর নয়, বরং আপাতদৃষ্টিতে বাস্তব জীবন থেকে নেওয়া ঘটনাপঞ্জিকে উপজীব্য করে তৈরি করা হয়। এসব অনুষ্ঠানে এমন সব ব্যক্তিকে দেখানোহয়, যারা আপাতদৃষ্টিতে কোন পেশাদার বা পরিচিত মুখের কোনও অভিনেতা নন। প্রামাণ্যচিত্র অনুষ্ঠানের সাথে এই আপাতবাস্তব টিভি অনুষ্ঠানগুলির পার্থক্য আছে কেন না এগুলিতে দর্শককে তথ্যদানের পরিবর্তে আবেগিক নাটকীয়তা, ব্যক্তিতে ব্যক্তিতে সংঘাত, অনুশোচনা, গোপন কথা, ইত্যাদি বিনোদনমূলক ব্যাপারগুলির ওপর জোর দেওয়া হয়। অনেক সময় এই অনুষ্ঠানগুলিতে ছোট ছোট খণ্ডাংশে অংশগ্রহণকারী ব্যক্তিদের নিজেদের মনের কথা বলতে বা অভিমত দিতে দেখা যায়, আবার কোনও কোনও অনুষ্ঠানে প্রতি পর্বে একজন অংশগ্রহণকারীকে বহিস্কার করা হয়।
আপাতবাস্তব অনুষ্ঠান অনেক আগে থেকেই বিচ্ছিন্নভাবে টেলিভিশনে প্রচারিত হলেও মূলত ১৯৯০-এর দশকের শেষভাগে এবং ২০০০-এর দশকের শুরুর দিকে এগুলি অত্যন্ত জনপ্রিয় হয়ে ওঠে।
ইতিহাস
অলিখিত পরিস্থিতিতে সাধারণ মানুষকে চিত্রিত করা টেলিভিশন পদ্ধতিগুলি প্রায় টেলিভিশন মাধ্যমের মতোই পুরানো। প্রযোজক-আয়োজক অ্যালেন ফান্টের ক্যান্ডিড ক্যামেরায়, যেভাবে সন্দেহভাজন ব্যক্তিদের মজার, অস্বাভাবিক পরিস্থিতির মুখোমুখি করা হয়েছিল এবং লুকানো ক্যামেরা দিয়ে চিত্রিত করা হয়েছিল এবং যা প্রথম ১৯৪৮ সালে প্রচারিত হয়েছিল। একবিংশ শতাব্দীতে, ধারাবাহিকটিকে প্রায়শই আপাতবাস্তব টেলিভিশন অনুষ্ঠানের একটি আদিরূপ হিসাবে বিবেচনা করা হয়।
মূলা গাভরু
থিয়েটার
অসমের ভ্রাম্যমাণ আবাহন থিয়েটার ২০১৯-২০২০ সালে মূলা গাভরু নামক নাটকে তার জীবনী বর্ণিত হয়েছে ।
মালদ্বীপের বিমানবন্দরের তালিকা
মালদ্বীপে অবস্থিত বিমানবন্দরের একটি তালিকা যা ধরন এবং অবস্থান অনুসারে বাছাই করা হয়েছে।
মালদ্বীপ, সরকারিভাবে মালদ্বীপ প্রজাতন্ত্র, দক্ষিণ এশিয়ার একটি দ্বীপ রাষ্ট্র যা ভারত মহাসাগরে ছাব্বিশ প্রবালপ্রাচীরের ডবল চেন দ্বারা গঠিত এবং ভারত এর লাক্ষাদ্বীপের উত্তর-দক্ষিণে দিকে প্রসারিত, মিনিকয় দ্বীপ ও শাগোস দ্বীপমালার মধ্যবর্তী অবস্থিত। এটি শ্রীলঙ্কার প্রায় দক্ষিণ-পশ্চিমে লাক্ষাদ্বীপ সাগরে অবস্থিত।
মালদ্বীপের প্রবালপ্রাচীর পরিবেষ্টিত অঞ্চল বিস্তার জুড়ে বিস্তৃত, যা এটিকে বিশ্বের অন্যতম পৃথক দেশ হিসাবে উপস্থাপন করে। এতে ১,১৯২ টি দ্বীপ রয়েছে যেগুলির মধ্যে দুই শতাধিক দ্বীপে জনবসতি রয়েছে। মালদ্বীপে প্রজাতন্ত্রের রাজধানী এবং বৃহত্তম শহর মালে।
বিমানবন্দর
গাঢ় লেখায় বিমানবন্দরের নাম দেওয়া হল যা বাণিজ্যিক ভিত্তিতে যাত্রীসেবায় ব্যবহৃত হয়।
শাহজালাল জামেয়া ইসলামিয়া কামিল মাদ্রাসা
শাহজালাল জামেয়া ইসলামিয়া কামিল এমএ মাদ্রাসা বাংলাদেশের সিলেট জেলার অন্যতম আলিয়া মাদ্রাসা। মাদ্রাসাটি সদর উপজেলার পাঠানঢুলা নামক স্থানে অবস্থিত। এটি স্থানীয় আলেমদের দ্বারা ১৯৮৪ সালে প্রতিষ্ঠিত হয়েছিলো, মাদ্রাসাটিতে বর্তমানে আলিয়া মাদ্রাসার সর্বোচ্চ স্তর কামিল পর্যন্ত পাঠদান করা হয়। ২০১৬ সালের পর থেকে এটি ইসলামি আরবি বিশ্ববিদ্যালয়ের অধিভুক্ত রয়েছে। এবং মাদ্রাসার দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ডের অধিনে রয়েছে। মাদ্রাসার বর্তমান অধ্যক্ষের নাম মাওলানা লুৎফুর রহমান হুমায়দী।
ইতিহাস
মাদ্রাসাটি ১৯৮৪ সালে সিলেট শহরে ইসলামি শিক্ষার বিস্তার ঘটানোর জন্য স্থানীয় আলেম ও সাধারণ মুসলিম কর্তৃক প্রতিষ্ঠিত হয়। এরপর ধীরে ধীরে মাদ্রাসার শিক্ষার্থী সংখ্যা বৃদ্ধি পেলে, মাদ্রাসার দাখিল শ্রেণী ও পরিবর্ততে আলিম শ্রেণী সরকার থেকে অনুমতি পায়। এরপরে মাদ্রাসাটি ফাজিল ও কামিল শ্রেণীতে পাঠদান শুরু করে। এটি ২০০৬ সালে ফাজিল ও কামিল শ্রেণীতে উচ্চতর মানের জন্য কুষ্টিয়া ইসলামী বিশ্ববিদ্যালয়ের অধিভুক্তি লাভ করে। তবে ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে, মাদ্রাসাটি সেখানে স্থানান্তরিত হয়।
শিক্ষা কার্যক্রম
মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।
সুযোগ-সুবিধা
সিলেট বিভাগীয় শহরে অবস্থিত এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। শিক্ষার্থীদের সব ধরনের সুযোগ সুবিধা রয়েছে এই মাদ্রাসায়। বিশাল আকারের খেলার মাঠ, পড়াশোনার জন্য লাইব্রেরী, গবেষণাগার, বিতর্ক আয়োজনের জন্য ডিবেটিং সোসাইটি রয়েছে। এছাড়া মেয়েদের জন্য কমন রুম ও অভ্যন্তরীণ সময় কাটানোর জন্য খেলাধুলার সুযোগ রয়েছে।
গ্রন্থাগার
মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।
বিজ্ঞানাগার
মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে।
আল কায়েদা বসনিয়া ও হার্জেগোভিনা শাখা
আল কায়েদা ইন বসনিয়া অ্যান্ড হার্জেগোভিনা হল বসনিয়া ও হার্জেগোভিনা ভিত্তিক বৈশ্বিক জিহাদি গোষ্ঠী আল-কায়েদার একটি শাখা সংগঠন। এটি ১৯৯২ সালে বসনীয় যুদ্ধের সময় গঠিত হয়েছিল। বসনীয় যুদ্ধের সময় গ্রুপটি তৎকালীন বসনিয়া ও হার্জেগোভিনা প্রজাতন্ত্রের সেনাবাহিনীর একটি স্বেচ্ছাসেবক ইউনিট হিসেবে যুদ্ধে অনেক অবদান রেখেছিল। তখন গ্রুপটি সৌদি হাই কমিশন ফর রিলিফ অফ বসনিয়া অ্যান্ড হার্জেগোভিনা (SHC) এর মাধ্যমে পরিচালিত হয়েছিল।
উৎপত্তি
১৯৯৩ সালে আয়মান আল জাওয়াহিরি নেতৃত্বে আল কায়েদা প্রথম বসনিয়ায় তাদের কার্যক্রম শুরু করে। বসনীয় যুদ্ধের শুরুতে তৎকালীন রাষ্ট্রপতি আলিজা ইজেতবেগোভিচ যুদ্ধে তাদের সমর্থন করার জন্য ইসলামি বিশ্বের দিকে মনোনিবেশ করেন। ইসলামি বিশ্বের প্রতি তার সাহায্যের আহ্বানের ফলে বিভিন্ন মুসলিম দেশ থেকে অস্ত্র, অর্থ ও শত শত বিদেশী যোদ্ধা আগমন করে। সেই যোদ্ধাদের মধ্যে অনেকেই আফগান মুজাহিদিন ছিলেন, যারা সোভিয়েতদের বিরুদ্ধে যুদ্ধ করেছিল। তখন আনুমানিক ৫০০ থেকে ১,৫০০ বিদেশী যোদ্ধা বসনিয়ায় আগমন করেছিল এবং তাদের মধ্যে প্রায় ১,০০০ জনই আফগান মুজাহিদিন ছিলেন। সেই যোদ্ধাদের অনেকেই পাকিস্তান থেকে আসেন। এছাড়াও অনেক বিদেশী স্বেচ্ছাসেবক ইউরোপ থেকে এসেছিল। তখন মাদ্রিদ ইউরোপ থেকে যোদ্ধা পাঠানোর কেন্দ্র ছিল বলে অভিযোগ করা হয়।
অভিযোগ করা হয় যে, ১৯৯৩ থেকে ১৯৯৬ সালের মধ্যে আল-কায়েদার নেতা ওসামা বিন লাদেন বসনিয় পাসপোর্টে দেশটির ক্যাম্প পরিদর্শন করেন। জার্মান সাংবাদিক রেনাতের মতে, বিন লাদেন তখন বসনিয়া সফর করেন এবং ১৯৯৩ সালে ইজেতবেগোভিচের সাথে দেখা করেন। সেই যুদ্ধে আল কায়েদা বিন লাদেনের সাথে যুক্ত ভিয়েনা-ভিত্তিক একটি দাতব্য সংস্থার মাধ্যমে বসনীয় মুসলিমদের জন্য মিলিয়ন মিলিয়ন ডলার খরচ করে এবং বসনিয়ায় গিয়ে যুদ্ধ করার জন্য যোদ্ধাদের প্রশিক্ষণ দেয়। তখন প্রতিবেশী ক্রোয়েশিয়ার রাজধানী জাগরেবে তাদের একটি অফিস খোলা হয়।
বৈশ্বিক মানসিকতা
বসনীয় যুদ্ধের সময় বিদেশী মুজাহিদিন যোদ্ধারা বসনীয় মুদজাহিদিন ব্রিগেড হিসেবে কাজ করতেন। বসনিয়ার অভিজ্ঞতা মুজাহিদিনের মানসিকতাকে বিশ্বায়নে সাহায্য করে। আল-কায়েদার একজন প্রাক্তন সদস্যের মতে, আল-কায়েদার অনেক প্রতিভাবান নেতা এই যুদ্ধ থেকে পশ্চিমা বিরোধী ও বৈশ্বিক মনোভাব নিয়ে আবির্ভূত হয়েছিলেন
পরবর্তী অবস্থা
যুদ্ধের পর আল-কায়েদা একটি দাতব্য সংস্থার মাধ্যমে বসনিয়া ও হার্জেগোভিনায় তাদের সংযোগ পুনঃস্থাপিত করে। দাতব্য সংস্থাটি আল কায়েদার লজিস্টিক্যাল ও আর্থিক সহায়তার পরিকাঠামোর সম্পূর্ণ সমন্বিত উপাদান হিসেবে কাজ করে। ২০০২ সালের শেষের দিকে সারাজেভোর ইলিদজাতে দাতব্য সংস্থাটির সদর দফতরে মার্কিন যুক্তরাষ্ট্রের বিশেষ বাহিনী একটি অভিযান চালায়। অভিযানে মার্কিন যুক্তরাষ্ট্রের সেক্রেটারি অফ স্টেট অফিসের আইডি কার্ড জাল করার ম্যানুয়ালসহ বিন লাদেনের সাথে বৈঠকের পাণ্ডু লিপি ও কিছু নোট পাওয়া যায়। এর ফলে অন্যান্য সংস্থা, যেমন ওয়াজির (আল-হারামাইন ফাউন্ডেশনের উত্তরসূরি) ও গ্লোবাল রিলিফ ফান্ডও বন্ধ হয়ে যায়।
বর্তমান গোষ্ঠীটির কার্যক্রম সম্পর্কে কোনো তথ্য পাওয়া যায় না। অনেকেই এটিকে বিলুপ্ত বলে মনে করেন। তবে কেউ বলেন, এটি বসনিয়ায় আল কায়েদার জন্য সদস্য সংগ্রহের কাজ করে।
জোই ক্যারিও
মাইকেল কনরাড জোই ক্যারিও (Joey Carew; জন্ম: ১৫ সেপ্টেম্বর, ১৯৩৭ - মৃত্যু: ৮ জানুয়ারি, ২০১১) ত্রিনিদাদের পোর্ট অব স্পেন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার, কোচ ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরু থেকে ১৯৭০-এর দশকের সূচনাকাল পর্যন্ত ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক কিংবা মিডিয়াম পেস বোলিং করতেন ।
প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত জোই ক্যারিও’র প্রথম-শ্রেণীর খেলোয়াড়ী জীবন চলমান ছিল।
আকর্ষণীয় বামহাতি উদ্বোধনী ব্যাটসম্যান ও অফ স্পিন বোলার ছিলেন জোই ক্যারিও। সবমিলিয়ে ৩৪.১৫ গড়ে ১১২৭ রান তুলতে পেরেছিলেন তিনি। এছাড়াও, মাঝে-মধ্যে লেগ স্পিন বোলার হিসেবে আট উইকেট লাভ করেছেন তিনি। আট বছর মেয়াদে প্রথম-শ্রেণীর খেলায় অংশ নিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে ঊনিশটি টেস্টে অংশগ্রহণ করেছেন জোই ক্যারিও। ৬ জুন, ১৯৬৩ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ মার্চ, ১৯৭২ তারিখে ব্রিজটাউনে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬৩ সালে ইংল্যান্ড সফরে মাত্র তেরোটি খেলায় অংশগ্রহণের সুযোগ লাভ করেন তিনি। ঐ গ্রীষ্মে সাধারণমানের খেলা দিয়ে যাত্রা শুরু করলেও গ্ল্যামারগনের বিপক্ষে সেঞ্চুরি করার স্বীকৃতিস্বরূপ সিরিজের প্রথম ও তৃতীয় টেস্টে অংশগ্রহণের জন্যে তাকে আমন্ত্রণ জানানো হয়। এরপর থেকে ঐ সফর শেষ হওয়া পর্যন্ত আর কোন সেঞ্চুরির সন্ধান পাননি তিনি।
তিন বছর পর ইংল্যান্ডে তিনি তার পরবর্তী বিদেশ সফরে অংশ নেন। দলে অবস্থান করে সময় উপযোগী আরেকটি সেঞ্চুরি করেন ও দ্বিতীয় টেস্ট খেলার জন্য আমন্ত্রিত হন। কিন্তু, ০ ও ২ রান সংগ্রহের কারণে অতিশীঘ্রই দলের বাইরে অবস্থান করতে বাধ্য হন।
এরপর, তৃতীয়বারের মতো ইংল্যান্ড গমন করেন। তবে, অন্যান্যবারের তুলনায় বেশ কম সফল হন। তিনটি শতরানের ইনিংস খেলেন। তন্মধ্যে, লিচেস্টারশায়ারের বিপক্ষে ব্যক্তিগত সর্বোচ্চ ১৭২ রান তুলেন। এ পর্যায়ে রয় ফ্রেডেরিক্সের সাথে দ্বিতীয় উইকেট জুটিতে ৩২৪ রান করেন। কিন্তু, সামগ্রিকভাবে তার খেলার মান বেশ দূর্বলতর ছিল। ইংরেজ পরিবেশে তিনি বেশ হিমশিম খান। তিন গ্রীষ্মে চার টেস্টে অংশ নিয়ে কেবলমাত্র ১০৪ রান তুলতে পেরেছিলেন।
তারপর থেকেই তিনি দলে আসা-যাওয়ার পালায় থাকতেন। ১৯৬৯ থেকে ১৯৭২ সময়কালে অংশগ্রহণকৃত সাত টেস্টের কোনটিতেই পঞ্চাশোর্ধ্ব রানের ইনিংস খেলতে ব্যর্থ হন। বার্বাডোসে নিজস্ব সর্বশেষ টেস্ট খেলায় প্রতিপক্ষ নিউজিল্যান্ডের বিপক্ষে খেলেন।
অবসর
খেলোয়াড়ী জীবন শেষে ২০ বছরের অধিক সময় ওয়েস্ট ইন্ডিজের ক্রিকেটে দল নির্বাচকের ভূমিকায় অবতীর্ণ হয়েছিলেন। তিনটি ভিন্ন মেয়াদে মাঠে ও মাঠের বাইরে এ দায়িত্ব পালন শেষে ২০০৬ সালে এ দায়িত্ব থেকে অব্যহতি নেন। দীর্ঘ সময় ধরে ওয়েস্ট ইন্ডিজের দল নির্বাচকের দায়িত্ব পালন করেন।
বিখ্যাত ওয়েস্ট ইন্ডিয়ান ক্রিকেটার ব্রায়ান লারা’র পরামর্শক হিসেবে সবিশেষ পরিচিতি লাভ করেন। তাকে তিনি কিশোর বয়সেই চিনতেন। একবার ক্রিস্টোফার মার্টিন-জেনকিন্স জোই ক্যারিও সম্পর্কে লিখেছিলেন যে, ‘ওয়েস্ট ইন্ডিজের ক্রিকেটে তিনি অসামান্য অবদান রেখেছেন। তবে, ত্রিনিদাদের সান্তা ক্রুজ থেকে আগত, তরুণ বামহাতি ব্যাটসম্যানকে পরামর্শ ও সাহস প্রদানের ক্ষেত্রে তিনি নিজেকে অঙ্গাঙ্গীভাবে জড়িয়ে রেখেছেন। ব্রায়ান লারাও তার সহজাত প্রতিভার বিচ্ছুরণ ঘটিয়ে জোই ক্যারিও’র অবদানকে মূল্যায়িত করেছিলেন।’ কাকতালীয়ভাবে জনরোষের শিকারে পরিণত হলে ব্রায়ান লারাকে অধিনায়কত্ব থেকে প্রত্যাহার করে নেয়া হয়। পাশাপাশি, দল নির্বাচক হিসেবেও জোই ক্যারিওকে পদত্যাগে বাধ্য করানো হয়।
ব্যক্তিগত জীবন
জন্মগ্রহণ ও শৈশবকাল অতিবাহনকারী গৃহ থেকে খুব কাছের পোর্ট অব স্পেনের উডব্রুক এলাকায় সারাজীবন বসবাস করেন। ফাতিমা কলেজে অধ্যয়ন করেছেন তিনি। ক্রিকেট খেলার পাশাপাশি ঘোড়দৌড় তার প্রিয় ছিল। ব্যক্তিগত জীবনে বিবাহিত ছিলেন। ম্যারিওন নাম্নী এক রমণীর পাণিগ্রহণ করেন। তার দুই পুত্র সন্তান - মাইকেল ক্যারিও ত্রিনিদাদীয় ঘোড়দৌড় প্রশিক্ষক ও ডেভিড ক্যারিও পেশায় ব্যাঙ্কার ছিলেন।
মোস্তফা কামাল (বিচারপতি)
বিচারপতি মোস্তফা কামাল (৯ মে ১৯৩৩ - ৫ জানুয়ারি ২০১৫) ছিলেন বাংলাদেশের একজন প্রখ্যাত আইনবিদ এবং ৯ম প্রধান বিচারপতি।
জন্ম ও পারিবারিক পরিচিতি
বিচারপতি মোস্তফা ১৯৩৩ সালের ৯ মে নীলফামারী জেলার ডোমার উপজেলায় জন্ম গ্রহণ করেন৷ তিনি প্রখ্যাত পল্লিগীতি গায়ক আব্বাস উদ্দীনের ছেলে৷ সংগীতশিল্পী নাশিদ কামাল তার মেয়ে। কণ্ঠশিল্পী মুস্তাফা জামান আব্বাসী ও ফেরদৌসী রহমান তার মেজ ভাই ও একমাত্র বোন।
শিক্ষাজীবন
তিনি ছাত্র জীবনে অত্যন্ত মেধাবী ছাত্র ছিলেন৷ তিনি ১৯৪৮ সালে ঢাকা কলেজিয়েট স্কুল থেকে মেট্রিকুলেশন পরীক্ষায় অংশগ্রহণ করে ৭ম স্থান অধিকার করেন এবং জগন্নাথ কলেজ থেকে ১৯৫০ সালে উচ্চ মাধ্যমিক পরীক্ষায় অংশগ্রহণ করে ৫ম স্থান অধিকার করেন৷ পরবর্তীকালে ১৯৫৩ ও ১৯৫৪ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে প্রথম শ্রেণীতে প্রথম স্থান অধিকার করে বি. এ. (অনার্স) ও এম. এ. ডিগ্রী অর্জন করেন৷ এছাড়া তিনি লন্ডন স্কুল অব ইকোনোমিকস্ এন্ড পলিটিকাল সাইন্স থেকে পলিটিকাল ইকোনোমিকস্ বিষয়ে এম. এস. সি. ডিগ্রী অর্জন করেন এবং ১৯৫৯ সালে লিংকনস্‌-ইন থেকে বার আ্যট ল' ডিগ্রী লাভ করেন৷
কর্মজীবন
বিচারপতি মোস্তফা কামাল বার এ্যাট ল' ডিগ্রি লাভ করে আইনজীবী হিসাবে বাংলাদেশ হাইকোর্টে যোগদান করেন। তিনি হাইকোর্টে বিচারপতি নিযুক্ত হন। সর্বশেষ প্রধান বিচারপতির দায়িত্বপালন শেষে তিনি অবসর গ্রহণ করেন। ১৯৭৯ সালে হাইকোর্টের এবং ১৯৮৯ আপীল বিভাগের বিচারপতি নিযুক্ত হন। দশবছর পর ১৯৯৯ সালের জুন মাসে প্রধান বিচারপতি নিযুক্ত হন। ২০০০ সালের পয়লা জানুয়ারি অবসর গ্রহণ করেন। তিনি আইন কমিশনের চেয়ারম্যানের দায়িত্বও পালন করেন।
রচনাবলী
বিচারপতি মোস্তফা কামালের একটি বই প্রকাশিত হয়। 'আমার কিছু বলা' শীর্ষক বইটি তার স্মৃতিগদ্য।
মৃত্যু
তিনি ২০১৫ সালের ৫ জানুয়ারি ঢাকার গুলশানে নিজ বাসায় হৃদরোগে আক্রান্ত হয়ে মৃত্যুবরণ করেন।
শুক্র (দেবতা)
শুক্র (সংস্কৃত: शुक्र) শব্দের অর্থ "নির্মল, স্বচ্ছ, উজ্জ্বল, একজন প্রাচীন ঋষি ও দেবতা যিনি হিন্দু পুরাণ অনুসারে অসুর বা দৈত্যদের গুরু। মধ্যযুগীয় পুরাণ এবং হিন্দু জ্যোতিষ শাস্ত্রে, বিভিন্ন সময় তাকে শত্রুগ্রহ বা কখনো তাঁকে প্রাকৃতিক শুভ গ্রহ হিসেবে উল্লেখ করা হয়েছে, তিনি নবগ্রহের অন্যতম। তার নামানুসারে সপ্তাহের একটি দিন হল শুক্রবার।
পরিচিতি
শুক্র হচ্ছেন ঋষি ভৃগু এবং কাব্য/দিব্য মাতার পুত্র, যিনি সপ্তর্ষিদের অন্যতম। তিনি দৈত্য/অসুরদের গুরু, এবং এছাড়াও বিভিন্ন হিন্দু গ্রন্থে তাকে শুক্রাচার্য্য অথবা অসুরাচার্য্য নামে উল্লেখ করা হয়। মহাভারতের বর্ণনা অনুসারে, শুক্র নিজেকে দুইভাগে ভাগ করেছেন, একভাগ দেবতাদের জ্ঞানের উৎস, আরেকভাগ অসুরদের জ্ঞানের উৎস। শুক্র ভীষ্মের রাজনৈতিক জ্ঞানের গুরু। পৌরাণিক কাহিনী থেকে জানা যায়, অসুরগুরু হলেন ভৃগুপুত্র ভার্গব এবং দেবী লক্ষ্মী তাঁর বোন। তিনি সূক্ষ্মতত্ত্বদর্শী হিসেবে শ্রেষ্ঠ এবং পবিত্র গীতায় এটি উল্লেখ আছে বিভূতিযোগে। অসুরগুরু শুক্রাচার্য অত্যন্ত গুরুত্বপূর্ণ গ্রহ। তিনি বৃষ ও তুলা রাশির অধিপতি, মীন রাশিতে উচ্চস্থ এবং কন্যা রাশিতে নিচস্থ। তাঁর অধীনে ভরণী (মেষ) ♈, পূর্ব ফাল্গুনী (সিংহ) ♌ এবং পূর্ব আষাঢ়া (ধনু) ♐ নক্ষত্র আছেন। অসুরগুরু ভালোবাসা এবং শিল্পের গ্রহ হিসেবে প্রসিদ্ধ। পশ্চিম আকাশে তিনি শুকতারা হিসেবে প্রকাশমান এবং সবথেকে উজ্জ্বল। কথিত আছে, একবার দেবতা ও অসুরদের যুদ্ধে অসুরদের আধিপত্য থাকায় দেবতারা বিষ্ণুদেবের কাছে সাহায্য চান। বিষ্ণুদেব অসুর বধে উদ্যত হলে দেখেন ভৃগুপত্নীর আশ্রয়ে অসুররা সুরক্ষিত। তখন শ্রীনারায়ণ কাব্য মাতাকে অনুরোধ করে অসুরদের ছেড়ে দিতে বললে কাব্য মাতা আশ্রয় গ্রহণকারীকে ঈশ্বরের রূপ ভেবে যেতে দেননি। কিন্তু নারায়ণ কখনোই নারীর সাথে যুদ্ধে লিপ্ত হতে চান না। উপায়ান্তর না পেয়ে নারায়ণ কাব্য মাতার প্রাণ হরণ করে নেন। তা জেনে ঋষি ভৃগু নারায়ণকে অভিশাপ দেন এবং অসুরগুরু শুক্রাচার্য নারায়ণকে পরমশত্রু ভাবেন। এজন্য নারায়ণের রাম অবতার রূপে থাকার সময় পত্নীর সাথে বিচ্ছেদের কষ্ট পেয়েছিলেন। তবে দেবী লক্ষ্মীর প্রতি অসুরগুরু এবং ঋষি ভৃগুর স্নেহ অটুট ছিলো। বিষ্ণুদেব বামন অবতার গ্রহণ করেছিলেন প্রহ্লাদপুত্র রাজা বলির অহংকার চূর্ণ করতে। স্ত্রীর কূট বুদ্ধিতে দাতা বলি ইন্দ্রদেব থেকে স্বর্গরাজ্য কেড়ে নিয়ে অমর হতে চেয়েছিলেন। কিন্তু দেবতাদের অনুরোধে ভগবান বিষ্ণু অসুরগুরু শুক্রাচার্যের তত্ত্বাবধানে চলমান যজ্ঞে বামনের রূপ ধরে দান চাইতে আসেন। রাজা বলি আগেই প্রতিজ্ঞা করেছিলেন যে, যজ্ঞের সময় কেউ দান চাইলে তিনি খালি হাতে ফেরত যেতে দেবেন না। যখন বিষ্ণুদেব বিরাটাকার ধারণ করে পৃথিবীতে পা রেখে পৃথিবীসম জমি দান করতে বলেন, তখন রাজা বলির দর্পচূর্ণ হয় এবং তিনি সস্ত্রীক ক্ষমা প্রার্থনা করেন। কিন্তু অসুরগুরু তা মেনে না নিতে পেরে সূক্ষ্ম রূপ ধারণ করে কোনো কলসের ভেতর ঢুকে যান এবং নারায়ণকে শায়েস্তা করার বুদ্ধি আঁটেন। বিষ্ণুদেব তখন দূর্বাঘাসের রূপ নিয়ে ভেতরে প্রবেশ করেন। ফলস্বরূপ অসুরগুরুর এক চোখ অন্ধ হয়ে যায়।
শক্তিশালী মন্ত্র: "ওঁ সোম শুক্রায় নমো।" তাঁর কাছে থাকা মহাদেবের মহামৃত্যুঞ্জয় মন্ত্র: "ওঁ ত্র্যম্বকম য়জামহে সুগন্ধিং পুষ্টিবর্ধনম্। উর্বারুকমিব বন্ধনান্মৃত্যোর্নুক্ষীয়মামমৃতাৎ।।"
ওয়াটারলুর যুদ্ধ
ওয়াটার লু'র যুদ্ধ ১৮১৫ সালের ১৮ জুন বেলজিয়ামের ওয়াটার লু নামক স্থানে সংগঠিত হয়। ফরাসি সম্রাট নেপোলিয়ন বোনাপার্ট এই যুদ্ধে দুইটি সম্মিলিত শক্তি, যথা- ডিউক অব ওয়েলিংটনের অধীন ব্রিটিশ সেনাবাহিনী এবং গাবার্ড ভন বুচারের অধীন পার্শিয়ান সেনাবাহিনীর নিকট পরাজিত হন।
পটভূমি
সারা জীবন ধরে নেপোলিয়ান অনেক যুদ্ধে অংশগ্রহণ করেছিলেন। এসবের মধ্যে কিছু কিছু যুদ্ধে তিনি অত্যন্ত সফলতার সাথে বিজয় অর্জন করেন, আবার অনেক যুদ্ধে হেরে তার কতৃত্ব হারান। তিনি যখন ইউরোপের বেশির ভাগ দেশ দখল করেন, তখন ইউরোপের সমস্ত দেশ মিলে ফ্রান্স তথা তার বিরুদ্ধে যুদ্ধ ঘোষণা করল। কিন্তু তখন এত বিশাল সৈন্যবাহিনীর সাথে লড়াই করার সামর্থ্য ছিল না নেপোলিয়ানের। কারণ, এর কিছুদিন আগেই, রাশিয়া আক্রমণের পর ভয়াবহ শীতে আক্রান্ত হয়ে তার অধিকাংশ সৈন্য বাহিনী মারা যায়। তাই তিনি এই যুদ্ধে অংশ নিতে পারতেন না। অপর পক্ষে বিরোধি পক্ষ খুব দ্রুত প্যারিসকে চারদিক থেকে ঘিরে ফেলল। নেপোলিয়ানের কিছুই করার ছিল না। সবশেষে তার সৈন্যরাও তাকে এলবা দ্বীপে নির্বাসনে দিয়ে দিল।
নেপোলিয়ানের অবর্তমানে ফ্রান্সের রাজসিংহাসনে বসলেন বুরবোঁ পরিবারের অষ্টাদশ লুই। নতুন করে তিনি রাজতন্ত্র প্রতিষ্ঠা করে আবার ফ্রান্সকে পুনরুৎজীবীত করতে লাগলেন। কিন্তু ফ্রান্সের জনগণ অষ্টাদশ লুই এবং তার এই নতুন শাসনব্যবস্থাকে মোটেই খুশি মনে স্বীকার করে নেয়নি। দেশে এক অরাজকতা শুরু হল। এলবা দ্বীপে অবস্থান কালে নেপোলিয়ান দেশের এই খারাপ অবস্থার কথা শুনে দেড় হাজার সৈন্য নিয়ে প্যারিসে উপস্থিত হলেন। এদিকে রাজা লুই এই খবর পেয়ে তার সৈন্যবাহিনীকে পাঠান নেপোলিয়ানকে বন্দি করার জন্য। কিন্তু ফ্রান্সের সেনাবাহিনী নেপোলিয়ানের ব্যক্তিত্ব, সাহসিকতা এবং আকর্ষনীয় শক্তিতে মুগ্ধ হয়ে লুইয়ের পক্ষ ত্যাগ করে নেপোলিয়ানের পক্ষে যোগ দিল। আবার এক অভ্যুত্থানের মাধ্যমে ১৮১৫ সালে ফ্রান্সের রাজসিংহাসনে আবার প্রত্যাবর্তন ঘটে নেপোলিয়ানের।
কিন্তু ১৮১৫ সালের ২০ মার্চ মাসে নেপোলিয়ানের এই প্রত্যাবর্তনের ফলে মোটেই খুশি হল না ইউরোপের অন্যান্য দেশগুলি। তারা নেপোলিয়ানকে বিতারিত করবার জন্য নানা চক্রান্ত করতে থাকে। এক পর্যায়ে তারা আবারো বিশাল সৈন্যবাহিনী নিয়ে আক্রমণ করল ফ্রান্স। এই আক্রমণের মূল হোতা ছিলেন ডিউক অব ওয়েলিংটন. তিনি এবং পার্শিয়ার সৈন্যবাহিনী মিলে ওয়াটার লু'র প্রান্তরে পরাজিত করেন নেপোলিয়ানকে। আর এই যুদ্ধই ওয়াটার লু'র যুদ্ধ। এই যুদ্ধের চার দিন পর অর্থাৎ ২২শে জুন নেপোলিয়ান পদত্যাগ করে প্যারিস ত্যাগ করেন এবং এর ৭দিন পর সম্মিলিত বাহিনী প্যারিস প্রবেশ করে।
সৈন্য বাহিনী
thumb|ডিউক অব ওয়েলিংটন এই তিনটি সৈন্য বাহিনী অংশ নিয়েছিল: নেপোলিয়ানের আর্মি-ডু-নর্ড, ওয়েলিংটনের ব্রিটিশ সেনাবাহিনী এবং বুচারের অধীন পার্শিয়ান বাহিনী। ফরাসি সৈন্য বাহিনীর অধীনে ছিল ৬৯,০০০ সৈন্য। যার মধ্যে ৪৮ হাজার পদাতিক সৈন্য, ১৪ হাজার ছিল অশ্বারোহি সৈন্য. ৭,০০০ গোলা এবং কামান সহিত এবং ২৫০ জন বন্দুক সহ ছিল । ডিউক অব ওয়েলিংটনএর অধীন ছিল প্রায় ৬৭০০০ সেনাবাহিনী। যার মধ্যে ৫০,০০০ ছিল পদাতিক সৈন্য, ১১,০০০ অশ্বারোহি সৈন্য ,৬,০০০ কামান সহিত এবং ১৫০ জন বন্দুক সহিত।
ওয়াটার লুর যুদ্ধক্ষেত্র
যুদ্ধ প্রান্তরটি বেলজিয়ামের ওয়াটার লু শহর থেকে ২ কিলোমিটার দুরে এবং বেলজিয়ামের রাজধানী ব্রাসেলস থেকে ১৫ কিলোমিটার দক্ষিণে অবস্থিত। বর্তমানে এই প্রান্তরকে আরো আকর্ষনীয় করে তুলা হয়েছে। এই মাঠের ঠিক মধ্যেখানে রয়েছে একটি ছোট খাট ধরনের টিলা। যার চূড়া আলো করে আছে ২৮টন ওজনের একটি বিশাল ধাতব সিংহ মূর্তি। thumb|1000px|center|বর্তমান সময়ে ওয়াটার লুর যুদ্ধক্ষেত্র
যুদ্ধের ফলাফল
ফরাসি সম্রাট নেপোলিয়ন বোনাপার্ট এই যুদ্ধে দুইটি সম্মিলিত শক্তি, যথা- ডিউক অব ওয়েলিংটনের অধীন ব্রিটিশ সেনাবাহিনী এবং গাবার্ড ভন বুচারের অধীন পার্শিয়ান সেনাবাহিনীর নিকট পরাজিত হন।
প্রস্তুতি
thumb|গাবার্ড ভন বুচারের, [[প্রুশিয়া|পার্শিয়ান সেনাবাহিনীর প্রধান, যার আদেশে ওয়াটার লু যুদ্ধে ব্রিটিশ সেনাবাহিনীকে সাহায্য করে পার্শিয়ান বাহিনী। ]]
যুদ্ধ পরবর্তী ঘটনা
ওয়াটারলু -এর যুদ্ধে নেপোলিয়ন পরাজিত হলে বিজয়ী শক্তিবর্গ তাঁকে আটলান্টিক মহাসাগরের বুকে সেন্টহেলেনা দ্বীপে নির্বাসন দেয় । সেখানে অত্যন্ত অনাদরে ১৮২১ খ্রিস্টাব্দে ৫ মে এই বীর যোদ্ধার মৃত্যু হয়।
লাখ টাকা
লাখ টাকা হল একটি বাংলা চলচ্চিত্র যেটি নীরেন লাহিড়ী পরিচালনা করেন। এই চলচ্চিত্রটি  ১ জানুয়ারী ১৯৫৩ সালে শতাব্দীচিত্র প্রতিষ্ঠানের ব্যানারে মুক্তি পেয়েছিল। এই সিনেমাটির মুখ্য চরিত্রে অভিনয় করেন ভানু বন্দ্যোপাধ্যায়, ছবি বিশ্বাস, আশু বোস এবং উত্তম কুমার।
প্রাথমিক স্বাস্থ্যসেবা
প্রাথমিক স্বাস্থ্যসেবা বলতে "প্রয়োজনীয় স্বাস্থ্যসেবা" কে বুঝানো হয় যেগুলো বৈজ্ঞানিকভাবে সঠিক এবং সামাজিকভাবে গ্রহণযোগ্য পদ্ধতি ও প্রযুক্তি। এটি হলো সার্বজনীন স্বাস্থ্যসেবা যা কোন সম্প্রদায়ের প্রত্যেক ব্যক্তি এবং পরিবার গ্রহণ করতে পারে। প্রচলিত স্বাস্থ্যসেবা ব্যবস্থার বাইরে প্রাথমিক স্বাস্থ্যসেবা হলো স্বাস্থ্য বিষয়ে একটি প্রচেষ্টা যা স্বাস্থ্যসমতার উপর জোড় দেয়। প্রাথমিক স্বাস্থ্যসেবার মাঝে সকল ক্ষেত্র অন্তর্ভুক্ত যেগুলো স্বাস্থ্যের সাথে সম্পৃক্ত, যেমন স্বাস্থ্য সেবাসমূহ, পরিবেশ এবং জীবনযাত্রা। বিশ্ব স্বাস্থ্য সংস্থা, বা ডাব্লিউএইচও প্রাথমিক স্বাস্থ্যসেবার লক্ষ্যকে তিনটি ভাগে বিবরণ করে "জনগণ এবং সম্প্রদায়ের ক্ষমতায়ন, বিভিন্ন নীতি; এবং স্বাস্থ্য সেবাসমূহের মূল হিসেবে প্রাথমিক সেবা এবং প্রয়োজনীয় স্বাস্থ্য কার্যক্রম।" এই সংজ্ঞানুসারে, অসুস্থ বা অক্ষম অবস্থায় কোন ব্যক্তিকে সাহায্য করাই প্রাথমিক স্বাস্থ্য সহায়তার কাজ নয়, বরং এই ধরনের সমস্যা দূর করাও এটির কাজ।
খালিপায়ের ডাক্তার
চীনের "খালিপায়ের ডাক্তার" প্রাথমিক স্বাস্থ্যসেবা প্রদানে একটি অনুপ্রেরণা ছিল কারণ তারা মাঠ পর্যায়ে পেশাদার স্বাস্থকর্মী থাকার কার্যকারিতা প্রদর্শন করেছিল। খালিপায়ের ডাক্তাররা গ্রামের স্বাস্থ্যকর্মীদের থেকে ভিন্ন বিভাগে ছিল যারা গ্রাম্য এলাকায় বাস করতো এবং প্রাথমিক স্বাস্থ্যসেবা প্রশিক্ষণ গ্রহণ করতো। তারা নগর থেকে গ্রামে বেচি কাজ করতো, আর প্রতিকার থেকে প্রতিরোধমূলক কার্যক্রমে বেশি জোর দিত। তারা আধুনিক ও পরম্পরাগত উভয় ওষুধই প্রদান করতো। এই খালিপায়ের ডাক্তাররা কম খরচের ছিল, এবং বিশেষ করে তারা মানুষকে প্রতিরোধ ও স্বাস্থ্যবিধি সম্পর্কে জ্ঞান দিয়ে আত্ম - সচেতন করত। ১৯৬০এর দশকে চীনে খালিপায়ের ডাক্তারদের সংখ্যা নাটকীয়ভাবে বৃদ্ধি পায়।
সমালোচনা
যদিও আলমা আটা ঘোষণার পর বেশিরভাগ দেশ প্রাথমিক স্বাস্থ্যসেবার ধারণাকে পছন্দ করেছিল, তবুও এই ধারণাটি খুব বেশি “আদর্শবাদী” এবং “একটি অবাস্তব সময়সীমা”র জন্য সমালোচিত হয়। সেরা পরিচিত গঠন হলো নির্বাচিত প্রাথমিক স্বাস্থ্যসেবা (উপরে বর্ণিত)। নির্বাচিত প্রাথমিক স্বাস্থ্যসেবার ছোট লক্ষ্য ছিল এবং নির্দিষ্ট স্বাস্থ্য খাতে বিনিয়োগ করে, কিন্তু এটি রোগ হওয়ার সামাজিক কারণগুলো নিয়ে কাজ করেনা। যার কারণে, নির্বাচিত প্রাথমিক স্বাস্থ্যসেবা সমালোচিত হয় কারণ এটি আলমা আটা মূল নীতি সকলের স্বাস্থ্য ব্যবস্থার উন্নয়ন করাকে সমর্থন করেনা।
আফ্রিকাতে, স্বাস্থ্যকেন্দ্র নির্মাণের মাধ্যমে প্রাথমিক স্বাস্থ্যসেবাকে গ্রাম্য এলাকা পর্যন্ত বিস্তৃত করা হয়, যেগুলো শিশু স্বাস্থ্য, পুষ্টি, টিকাদান প্রভৃতি কার্যক্রম করে থাকে। বলা হয়ে থাকে বিশ্ব ব্যাংকের নানা কার্যক্রম উত্থাপনের পরে প্রাথমিক স্বাস্থ্যসেবা কার্যক্রমে প্রভাব পড়েছে।
লক্ষ্য এবং নীতি
প্রাথমিক স্বাস্থ্যসেবার মূল লক্ষ্য হলো সকলের জন্য উন্নত স্বাস্থ্যসেবা নিশ্চিত করা। এজন্য বিশ্ব স্বাস্থ্য সংস্থা, এই লক্ষ্য পূরণের উদ্দেশ্যে ৫টি মৌলিক উপাদান নির্বাচন করেছে:
এই উপাদানগুলোর পেছনে প্রাথমিক স্বাস্থ্যসেবা উন্মুক্ত করার জন্য "আলমা আটা ঘোষণা"র নীতির একটি সিরিজ রয়েছে:
সর্বশেষ, প্রাথমিক স্বাস্থ্যসেবা কোন অল্প সময়ের কার্যক্রম নয়, বরং এটি হলো একটি চলন্ত কার্যক্রম যা দুর্বল স্বাস্থ্যের জন্য দায়ী এমন জীবনযাত্রা ও অর্থনৈতিক অবস্থাকে উন্নত করার লক্ষ্যে কাজ করে।
প্রচেষ্টা
প্রাথমিক স্বাস্থ্যসেবা গুরুত্বপূর্ণ অবদান রেখেছে স্বাস্থ্যে, এমনকি চরম অর্থনৈতিক এবং রাজনৈতিক পরিস্থিতিতেও।
যদিও আলমা-আটা সম্মেলনে যে সিদ্ধান্ত নেয়া হয় সেটিকে প্রাথমিক স্বাস্থ্যসেবার লক্ষ্য পূরণে বিশ্বাসযোগ্য ও সম্ভাবনাময় মনে হয়, কিন্তু এটি সারা বিশ্বে নানা সমালোচনা ও মতামতের জন্ম দেয়। অনেকে বিরোধিতা করে বলে যে ঘোষণাটির কোন পরিষ্কার লক্ষ্য ছিলনা, অনেক বিস্তৃত ছিল, এবং খরচ ও সাহায্যের প্রয়োজন থাকায় এটি পূরণ করা সম্ভব নয়। যার ফলে, প্রাথমিক স্বাস্থ্যসেবা বিভিন্ন ভাগে বিভক্ত হয়েছে; এটিকে নির্বাচিত প্রাথমিক স্বাস্থ্যসেবা বলা হয়।
নির্বাচিত প্রাথমিক স্বাস্থ্যসেবা
১৯৭৮ সালের আলমা আটা সম্মেলনের পর, কয়েকটি উদ্বেগ নিয়ে আলোচনার জন্য ১৯৭৯ সালে রকেটফেলার ফাউন্ডেশন এটির বেল্লাগিয়ো সম্মেলন কেন্দ্রে একটি সম্মেলনের আয়োজন করে। এখানে, বিস্তৃত প্রাথমিক স্বাস্থ্যসেবার পরিবর্তে নিবার্চিত প্রাথমিক স্বাস্থ্যসেবার চিন্তা উপস্থাপন করা হয়। এটি ছিলো জুলিয়া ওয়াশ এবং কেন্নেথ এস. ওয়ারেনের লিখিত কাগজের উপর ভিত্তি করে, যেটির নাম “সিলেক্টিভ প্রাইমারি হেলথ কেয়ার, এন ইন্টারিম স্ট্র্যাটেজি ফর ডিজিস কন্ট্রোল ইন ডেভেলপিং কান্ট্রিস”। প্রাথমিক স্বাস্থ্যসেবা থেকে নতুন এই কাঠামো অর্থনীতির ক্ষেত্রে বেশি উপযোগী ছিল কারণ এটি স্বাস্থ্যের নির্দিষ্ট ক্ষেত্রগুলোকেই শুধু লক্ষ্য করে, এবং খরচ ও কার্যকারিতার ভিত্তিতে সবচেয়ে কার্যকরী চিকিৎসা কার্যক্রমকে নির্বাচন করে। নির্বাচিত প্রাথমিক স্বাস্থ্যসেবার একটি প্রধান বা উল্লেখযোগ্য উদাহরণ হলো "গোবি" (গ্রোথ মনিটরিং, ওরাল রিহাইড্রেশন, ব্রিস্টফিডিং, এন্ড ইমুনাইজেশন), যা উন্নয়নশীল দেশগুলোর প্রধান রোগগুলো প্রতিরোধ করার দিকে বিশেষ নজর রাখে।
প্রাথমিক স্বাস্থ্যসেবা এবং জনসংখ্যার বার্ধক্যতা
বৈশ্বিক প্রবণতা অনুসারে, ২০২৫ সালের মাঝে ৬০ বছর বয়সী এবং ষাটোর্ধ ব্যক্তির সংখ্যা বেড়ে দ্বিগুণ হয়ে যাবে, প্রাথমিক স্বাস্থ্যসেবা তাই জনসংখ্যা বার্ধক্যতার পরিণতি সম্পর্কে ইতিমধ্যেই বিবেচনা করছে। বিশেষ করে, ভবিষ্যতে উন্নয়নশীল দেশগুলোতে থাকা বয়স্ক লোকেরা বার্ধক্যকে প্রতিরোধ করার জন্য প্রস্তুত নয়। তাছাড়া, তাদের কমপক্ষে একটি রোগ থাকার সম্ভাবনা খুব বেশি, যেমন বহুমূত্র রোগ।
প্রাথমিক স্বাস্থ্যসেবা এবং মানসিক স্বাস্থ্য
কিছু বিচারব্যবস্থায় সাধারণ মানসিক স্বাস্থ্যের সনাক্তকরণ, রোগ নির্ণয় এবং চিকিৎসা প্রধানে স্বাস্থ্যসেবাসমূহ পরিকল্পনা ও পরিচালনা করার জন্য প্রাথমিক স্বাস্থ্যসেবার নীতিকে প্রয়োগ করা হয়। আলমা আটাতে হওয়া সরকারি সম্মেলনে, সিদ্ধান্ত নেয়া হয় যে প্রাথমিক স্বাস্থ্যসেবার বিবেচনায় মানসিক স্বাস্থ্যকে গুরুত্ব দিতে হবে। যদিও, আলমা আটার ঘোষণায় এই ঘটনার কোন নথি ছিলনা। এই ঝামেলার কারণে সঠিক অর্থ পেতে এটি অসামর্থ্য হয়, যদি এটি ঘোষণার অন্তর্ভুক্ত হতো তবুও এটিকে পরিবর্তন করতে আরেকটি সম্মেলন ডাকার দরকার হতো।
যে সকল ব্যক্তির মানসিক সমস্যা আছে তারা সাধারণ মানুষদের থেকে কম বাঁচে, তারা যত বছর বাঁচার কথা তার থেকে দশ - পঁচিশ বছর কম বাঁচে। বিশেষত যাদের মানসিক সমস্যা রয়েছে তাদের মৃত্যুর একটি প্রধান কারণ কার্ডিয়োভাস্কুলার রোগ।
বড় মসজিদ (কুয়েত)
থাম্ব| বড় মসজিদের একটি অলঙ্কারের (দরজার গাঁট) বিস্তৃত বিবরণ বড় মসজিদ (المسجد الكبير) হলো কুয়েতের সর্ববৃহৎ এবং সরকারি মসজিদ। এর আয়তন ৪৫০০০ m2, যার মধ্যে ভবনটির আয়তন ২০০০০ m2। মূল প্রার্থনা কক্ষটি সব দিকেই ৭২ m প্রশস্ত। এতে সেগুন কাঠের দরজা এবং ১৪৪টি জানালা রয়েছে।
সংক্ষিপ্ত বিবরণ
মসজিদের গম্বুজটি ২৬ মিটার (৮৫ ফুট) ব্যাসবিশিষ্ট ও ৪৩ মিটার (১৪১ ফুট) উঁচু এবং আসমা উল-হুসনা অর্থাৎ আল্লাহর ৯৯ টি নাম দিয়ে সজ্জিত। মসজিদে মূল প্রার্থনা কক্ষে ১০,০০০ জন পুরুষ এবং পৃথক হলরুমে ৯৫০ জন মহিলা একসাথে নামাজ পড়তে পারে। এছাড়াও মসজিটিতে ইসলামী তথ্যসুত্রের বইপত্র ও নথিপত্র সংবলিত ৩৫০ বর্গমিটার (৩,৮০০ বর্গফুট) আয়তনের একটি গ্রন্থাগার রয়েছে। ইবাদতকারীদের বিপুল সংখ্যক যানবাহন সংকুলানের জন্য, মসজিদটির পূর্ব প্রাঙ্গনের নিম্নদেশে ৫ স্তরের একটি পার্কিং স্থান রয়েছে যেখানে ৫৫০টি গাড়ি থাকার ব্যবস্থা রয়েছে।
মসজিদটির নির্মাণ কাজ ১৯৭৯ সালে শুরু হয় এবং ১৯৮৬ সালে বা হিজরি ১৪০৭ সালের ১লা শাওয়াল বা ঈদ উল-ফিতরের দিন নির্মাণ কাজ সম্পন্ন হয়। উত্তর-পশ্চিম কোণে অবস্থিত মসজিদের মিনারটি আন্দালুসীয় স্থাপত্যের সাথে সাদৃশ্যপূর্ণ।
মেরিনা এরিনা
জওহরলাল নেহেরু স্টেডিয়াম, বা মেরিনা এরিনা তামিলনাড়ুর চেন্নাইতে অবস্থিত একটি ফুটবল স্টেডিয়াম। বর্তমানে এটি ফুটবল ম্যাচ ও অ্যাথলেটিক ক্রীড়া প্রতিযোগিতার জন্য ব্যবহৃত হয়।
কাঠামো ও গঠন
পূর্ববর্তী মাদ্রাজ চিড়িয়াখানার জায়গাটিতে এই মাঠটি গড়ে তোলা হয়।
ম্যাচ
বর্তমানে ইন্ডিয়ান সুপার লীগ এর চেন্নাই দলের ম্যাচ এখানে অনুষ্ঠিত হয়। ২০১৫ সালের ইন্ডিয়ান সুপার লীগ-এর আসরে চেন্নাই দলের ঘরের মাঠ হিসেবে সেমি-ফাইনাল ম্যাচ আয়োজনের সুযোগ পায়। অতি বর্ষার কারণে মাঠ জলমগ্ন হয়ে পরায় সেটি পুণে-তে স্থানান্তরিত হয়।
এরিক রাউটলি
এরিক রাউটলি (৩১ অক্টোবর ১৯১৭ - ৮ অক্টোবর ১৯৮২) ইংল্যান্ডের ধর্মসভার একজন পুরোহিত। এছাড়াও তিনি ছিলেন একাধারে সঙ্গীত রচয়িতা এবং সংগীততাত্ত্বিক। তিনি ল্যান্সিং কলেজ এবং অক্সফোর্ডের ম্যাগডালেন ও ম্যান্সফিল্ড কলেজে অধ্যয়ন করেন। তিনি ১৯৪৮ থেকে ১৯৫৯ সাল পর্যন্ত ম্যানসফিল্ডের যাজক ছিলেন। এরপরে তিনি এডিনবরা ও নিউক্যাসলের মন্ত্রীর নিয়োগ পান। পরে ১৯৭৫-এ তিনি প্রিন্সটন, নিউ জার্সির ওয়েস্টমিনস্টার কয়ার কলেজে গীর্জা সঙ্গীত এর অধ্যাপনার দায়িত্ব পান।
তার প্রকাশনাগুলির মধ্যে রয়েছে কংগ্রেগেশনাল প্রেইস (১৯৫১) এবং দ্য ইউনিভার্সিটি ক্যারল বুক (১৯৬১)। স্তোত্রসংহিতা, গির্জা সঙ্গীত এবং ক্যারোল নিয়ে তিনি সমালোচনামূলক ও ঐতিহাসিক কাজ করেন। তিনি সামিট কয়ার বুক এর ভূমিকা লেখেন এবং শার্পথ্রোন এবং অ্যাবিংডনের মত বেশ কয়েকটি স্তোত্র সুর রচনা করেন। এছাড়াও তিনি স্তোত্রও রচনা করেন যেমন— অল হু লাভ অ্যান্ড সার্ভ ইওর সিটি। তিনি দেয়ার ইন গড'স গার্ডেন স্ট্যান্ডস দ্য ট্রি অব উইসডম এর অনুবাদ করেন।
মেগালিথ
থাম্ব|মেগালিথিক কবর "হারহুগ", জার্মানির সিল্টে থাম্ব|দ্য ব্যারেন, আয়ারল্যান্ডে ক্লুনিন ওয়েজ কবর থাম্ব|যুক্তরাজ্যে অবস্থিত স্টোনহেন্জ যা পৃথিবীর সবচেয়ে বেশি পরিচিত মেগালিথ মেগালিথ হচ্ছে একপ্রকার প্রাচীন পাথর যা কোন স্থাপত্য বা মিনার তৈরী করতে এককভাবে বা অনেকগুলো নিয়ে ব্যবহৃত হয়। আর মেগালিথিক মানেই হচ্ছে এই বিশেষ প্রাচীন পাথরের তৈরী কোন স্থাপনা যা মর্টার বা কনক্রিটের ব্যবহার ছাড়াই তৈরী করা হয়েছে এবং অতি অবশ্যই যা প্রাগৈতিহাসিক বলে অভিহিত করা যায়। পরবর্তীতে নির্মিত স্থাপনাগুলোকে অবশ্য মনোলিথিক বলে অভিহিত করা যায়।
মেগালিথ শব্দটা এসেছে গ্রিক "μέγας" শব্দ থেকে; মেগা মানে হল মহান, লিথ মানে পাথর যার অর্থ দাঁড়ায় "মহান পাথর"। মেগালিথের অর্থ অবশ্য এমনটাও দাঁড়ায় যে বিশেষ উদ্দেশ্যে পাথর কুঁদে নির্দিষ্ট আকৃতি দেওয়া।  পৃথিবীর বিভিন্ন অংশে বিভিন্ন সময়কালে মনুষ্যনির্মিত স্থাপনাকেও মেগালিথ বলে অভিহিত করা হয়। বিভিন্ন ধরনের বিশাল বিশাল মেগালিথ দেখা যায় যার অধিকাংশই ধর্মীয় কাজে ব্যবহৃত হয়নি। এইসব পাথরের নির্মাণ শুরু হয়েছিল নব্যপ্রস্তরযুগ- নিওলিথিক পিরিওডে (মনোলিথিক পিরিওডের প্রারম্ভাগে) এবং চলছিল তাম্র যুগ এবং ব্রোন্জ যুগ পর্যন্ত।
পূর্ব তুর্কীর প্রারম্ভিক যুগের পাথুরে কমপ্লেক্স
সংখ্যার দিক দিয়ে পূর্ব তুরস্কে বিশাল কিছু অনুষ্ঠানের বেদী আবিস্কৃত হয়েছে যেগুলা খ্রিস্টপূর্ব ৯০০ শতাব্দীরও পুরনো। এগুলো প্রারম্ভিক কৃষিকাজ ও পশুপালনের সাথে জড়িত ছিল। বড় গোলাকার এবং খোদাইকরা স্থাপত্য হল এর একটি সাধারণ উদাহরণ যেমন: নেভালী কোরি এবং ঘোবেকি টেপে। যদিও এই মেগালিথিক স্থাপত্যগুলো এখনও পর্যন্ত জানা সবচেয়ে প্রাচীন, এখনও পর্যন্ত পরিষ্কার না এগুলো থেকেই ইউরোপীয় মেগালিথিক এসেছে কিনা। ঘোবেকি টেপেতে প্রায় ২০ টার মত থেকে চারটায় খননকার্য চালানো হয়েছে। কোন কোনটা ৩০ মিটার পর্যন্ত গেছে। মানবাকৃতির পাশাপাশি, এই পাথরগুলো কুঁদে বিভিন্ন আকৃতি দেওয়া হয়েছে যার মধ্যে আছে শুকর, শিয়াল, সিংহ, পাখি, সাপ আর কাকড়াবিছা।
মধ্যপ্রাচ্যের মেগালিথিক
থাম্ব|250x250পিক্সেল|ইসরাইলের এ্যাটলিফ ইয়ামে মেগালিথিক স্থাপনা ডলমেন এবং দাড়ানো পাথর পাওয়া গেছে মধ্যপ্রাচ্যের বিস্তীর্ণ এলাকায়, সিরিয়ার দক্ষিণে তুর্কী-আলেপ্পো বর্ডার থেকে শুরু হয়ে যা চলে গেছে দক্ষিণে ইয়েমেনের দিকে। সেগুলা লেবানন, সিরিয়া, জর্ডান, ইসরাইল এবং সৌদি আরবেও পাওয়া যায়। সবচেয়ে বড়টা পাওয়া যাবে সিরিয়ার দক্ষিণে এবং জর্ডান রিফট উপত্যাকার উপর দিয়ে, যেখানে এগুলো ঝুকির মুখে আছে। এগুলোর সময়কাল নির্ধারণ করা হয়েছে ক্যালকোলিথিকের শেষ দিক থেকে বা ব্রোন্জ যুগের প্রথমদিকের। ইরানের খরগ দ্বীপে, ইরাকের বারদ বালকাতে এবং সম্প্রতিককালে বাংলাদেশের সিলেটের জৈন্তাপুরেও মেগালিথ পাওয়া গেছে। থাম্ব|জর্ডানের আম্মামের ধ্বংসপ্রাপ্ত পাথর ইসরাইলের আটলিট ইয়ামে একটি উপবৃত্তাকার মেগালিথিক পাওয়া গিয়েছিল, যেইটা এখন সাগরের পানির নিচে। এটা ছিল একটা খ্রিস্টপূর্ব সাত হাজার বছরের পুরনো মেগালিথিকের উদাহরণ।
জর্ডানের রিফ্ট উপত্যাকার উভয় পাশেই বিশেষ করে পূর্বদিকের বিস্তীর্ণ অন্চল হল ডলমেনস প্রধান এলাকা। সর্বপ্রথম সেগুলো দেখা যায় হোল্ডেন হাইটস এ, হাউরান এ এবং জর্ডানে, যেগুলা সম্ভবত মধ্যপ্রাচ্যের সবচে বড় ডলমেন। সৌদি আরবের হেজাজে খুব সামান্য কিছু ডলমেন পাওয়া গেছে। এগুলোই মনে হচ্ছে ইয়েমেনে ঘুরেফিরে এসেছে সোমালিয়ান আর ইথিওপিয়ানের ঐতিহ্যগত ধারাবাহিকতার ফলাফল হিসেবেই।
মেসোপটেমিয়ান সময়কাল থেকে চলা আসা এককভাবে দাড়ানো পাথরগুলো দিয়ে মধ্যপ্রাচ্যে এক ঐতিহ্য চলে আসছে। অবশ্য পুরোপুরি "মেগালিথিক" বলা যায় না পাথরগুলোকে। ৫ মিটার বা তারো বেশি আকারে পাথরগুলোকে পাওয়া যায় প্রাচ্যে (যেমন জর্ডানেরটা)। এরকম কিছু ঘটনার বর্ণনা ওল্ড টেস্টামেন্টে পাওয়া যায়, যেমন- ইব্রাহিমপ্রপৌত্র ইয়াকুবের কাহিনী, যিনি একটি দাড়া করানো পাথরে তেল ঢেলেছিলেন, ফেরেশতারা স্বর্গের সিড়ি বেয়ে উঠছে এরকম কিছু একটা স্বপ্নে দেখার পর (জেনেসিস ২৮:১০-২২)। বিভিন্ন অবস্থার পরিপ্রেক্ষিতে ইয়াকুব পাথর দাড়া করাত, যেমনটা মুসা করেছিল- ২২ টি গোত্রের প্রতীক হিসেবে ২২টি পাথর বসানো হয়েছিল। পাথর দাড়া করানোর এই রীতি চলছিল নেবাটিয়ান সময় পর্যন্ত, উদাহরণস্বরূপ বলা যায়: কাবাকে ঘিরে এবং আশে-পাশের স্তম্ভগুলোকে নিয়ে ইসলামী যে ধর্মীয় আচার-অনুষ্ঠানগুলো। একইরকম অবস্থা মধ্যপ্রাচ্যেও দেখা যায় যেমন- কাফহোল, পাথর কেটে বানানো কবর, পাথুরে বৃত্ত ইত্যাদি।
ইউরোপীয় মেগালিথ
ইউরোপের সবচেয়ে বেশি দেখা মেগালিথিক স্থাপনা হল পোর্টাল কবর - দাড়া করানো পাথরের উপর একটি (বা একাধিক) পাথর দিয়ে ছাদ বানানো। অনেকগুলাতেই শবদেহের চিন্হমাত্রও নাই এটাই বিতর্কের সৃষ্টি করে সে আসলেই এগুলা কবর হিসেবে ব্যবহার করা হত কিনা। মাল্টার মেগালিথিকগুলোকে ( বিশেষ করে স্কোর্বা মন্দিরকে) ইউরোপের সবচেয়ে পুরানো মেগালিথিক স্থাপনা বলে ধরা হয়। কেউ কেউ ডরমেন বললেও আর্কিওলোজিস্টদের দেওয়া আসল নাম হল পোর্টাল করব। তারপরও বিভিন্ন এলাকায় বিভিন্ন নামে পরিচিত যেমন: গ্যালিসিয়া এবং পর্তুগালে আন্তা, সার্ডিনিয়াতে স্ট্যাজোন, নেদারল্যান্ডে হিউনবেড, জার্মানিতে হিউনেনগ্রাব, ডেনমার্কে ডিসে/ডাইসে, ওয়েলসে ক্রোমলেচ ইত্যাদি। ধরে নেওয়া হয়, কবরগুলো প্রথমে মাটির ঢিবি দিয়ে ঢাকা ছিল।
সহজে দেখা মেলে এমন কবরের মধ্যে দ্বিতীয় হল প্যাসেজ কবর। এগুলো সাধারণত বর্গাকার, বৃত্তাকার, ক্রুশাকার কক্ষে স্ল্যাব বা করবেল ছাদ দিয়ে দেয়া হয়, লম্বা-সোজা প্যাসেজওয়ে দিয়ে ঢোকা যায়, পুরো স্থাপনাটাই একটা মাটির ঢিবি দিয়ে ঢাকা থাকে। কখনও কখনও বাইরে থেকে পাথর দিয়ে আটকে দেওয়া হয়। আয়ারল্যান্ডের ব্রু না বনি এবং ক্যারোমোর, ওর্কনির মায়েস হো এবং ফ্রান্সের গ্রাভরিনিস হল এর উল্লেখযোগ্য উদাহরণ। বাম|থাম্ব|200x200পিক্সেল|আয়ারল্যান্ডের পোর্টাল কবর গ্যালারি কবর নামক একপ্রকার কবর আসে তৃতীয় নম্বরে। এগুলো হচ্ছে দীর্ঘ ঢিপির নিচে তীর্যকভাবে বসানো চেম্বার। আইরিস কোর্ট টম্ব, ব্রিটিশ লং ব্যারো, জার্মান স্টেইনকিস্টেন এই গ্রুপের মধ্য পরে।
আরেকপ্রকার এককভাবে দাঁড়ানো মেগালিথিক পাথরগুলোর মধ্যে ফ্রান্সের মেনহির অন্যতম। ইউরোপে এটা বহুল পরিচিত, অন্তত ৫০,০০০ টা বিভিন্ন যায়গায় পাওয়া গেছে। কোনটাকে মহাজাগতিক কর্মকাণ্ডের চিহ্ন হিসেবেও মনে করা হয়। কোন কোন এলাকায় পাথরের তৈরী দীর্ঘ-জটিল এলাইনমেন্ট পওয়া যায়, সবচেয়ে বড়টার নাম কার্নাক, ফ্রান্সের ব্রিটানিতে অবস্থিত।
ব্রিটেন এবং আয়ারল্যান্ডের কিছু কিছু অন্চলে অপেক্ষাকৃত সহজলভ্য মেহালিথিক স্থাপনা হল পাথরের বৃত্ত; স্টোনহেন্জ, এ্যভব্যুরি, রিং অফ ব্রডগার এবং বেলটানি এর উদাহরণের মধ্য পড়ে। এগুলোও মহাজাগতিক এলাইমেন্টের চিহ্ন বহন করে, সৌর এবং চন্দ্র উভয়ই। যেমন স্টোনহেন্জ তার সোলস্টিক এলাইনমেন্টের জন্যে বিখ্যাত। ইউরোপের অন্যত্রও পাথরের বৃত্তের অনেক উদাহরণ আছে। আয়ারল্যান্ডের লিমেরিকের কাছাকাছি লাফ গুরের বৃত্তকেও বিকার সময়কালের বলে চিহ্নিত করা হয়েছে, প্রায় স্টোনহেন্জের সমসাময়িক বলেই মনে করা হয়। পাথরের বৃত্তগুলোকে ধারণা করা হয় কবর, নিওলিথিক শ্রেডিং এবং ব্রোন্জ যুগের পরের সময়কার।